Diari Oficial de la Generalitat Valenciana


Sumari del DOGV 1051, del 25-04-1989 (1989/813718)

DECRET 51/1989, de 18 d'abril, del Consell de la Generalitat Valenciana, pel qual s'aprova l'Oferta d'Ocupació Publica de la Generalitat Valenciana per a 1989.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/04/18/51/dof/vci/html**

### Dades del document

Número de DOGV
:   1051

Data del DOGV
:   25-04-1989

Secció del DOGV
:   DISPOSICIONS GENERALS

Número del document
:   1989/813718


Data del document
:   18-04-1989

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 51/1989, de 18 d'abril, del Consell de la Generalitat Valenciana, pel qual s'aprova l'Oferta d'Ocupació Pública de la Generalitat Valenciana per a 1989.  
L?article 18 de la Llei 30/1984, de 2 d'agost, de Mesures per a la Reforma de la Funció Pública, l'article 20 de la Llei de la Generalitat Valenciana 10/1985, de 31 de juliol, de la Funció Pública Valenciana i l'article 2 del Decret 69/1986, de 2 de juny, del Consell de la Generalitat Valenciana, pel qual s'aprovà el reglament de selecció de personal i provisió de lloes de treball de la Generalitat Valenciana, estableixen els criteris i directrius en què han d'emmarcar-se l?Oferta d'Ocupació Pública, concebuda com a instrument de racionalització dels processos de selecció de personal al servei de les Administracions Públiques, en els quals han de primar els principis constitucionals d'igualtat, mèrit i capacitat.  
Així mateix, l?Oferta d'Ocupació Pública es configura com un instrument important de racionalització administrativa i de coordinació de polítiques de selecció, i també per a una més adequada programació d'efectius i distribució.  
De forma semblant, cal considerar l'Oferta d'Ocupació Pública com un mecanisme eficaç per a dur a terme la promoció interna. En aquest sentit cal destacar que en les xifres totals de llocs de treball vacants que s'expressen en aquest decret s'inclouen les corresponents a la promoció interna.  
La disposició transitòria segona de la Llei de la Generalitat Valenciana 10/1985, de 31 de juliol, de la Funció Pública Valenciana, en relació amb la disposició transitòria sisena, punt dos, de la Llei 30/1984, de 2 d'agost, de Mesures per a la Reforma de la Funció Pública, preveuen l'adquisició de la condició de funcionari per a un personal determinat després de la superació de proves específiques convocades a l?efecte. Per tot això, la Conselleria d?Administració Pública publicà les convocatòries de 29 de desembre de 1986 per la qual es convocaren proves d'habilitació per a cobrir 190 vacants d'auxiliar del grup D, sector Administració General, i d'11 de febrer de 1987 per la qual es convocaren proves d'habilitació per a cobrir 50 vacants d'administratius del grup C, sector Administració General, que a hores d'ara es troben en procés de revisió jurisdiccional on s'ha acordat la suspensió de l'acte recorregut. Per la qual cosa, per tal de salvaguardar els possibles drets en litigi, les vacants anteriors queden pendents que es dicte la sentència ferma corresponent que pose fi a aquests procediments, moment en què s'haurà de procedir a la seua cobertura.  
Una vegada feta la classificació de llocs de treball de l'Administració de la Generalitat Valenciana, i una vegada publicades les relacions de llocs corresponents, l?Oferta d'Ocupació Pública ha pogut realitzar-se amb precisió i exactitud tant pel que fa al nombre de vacants ofertades com pel que fa a la seua denominació i característiques, per la qual cosa la utilització de l'augment addicional del 10% previst a l'article 9, punt 2, de la Llei de la Generalitat Valenciana 10/1985, de 31 de juliol. Caldrà fer esment expressament de la utilització d'aquesta possibilitat legal en cada convocatòria que es faça en el present exercici 1989.  
En atenció d'aquests motius, a proposta del Conseller d'Administració Pública i prèvia deliberació del Consell de la Generalitat Valenciana, en sessió celebrada el dia 18 d'abril de 1989,  
DECRETE:  
Article primer  
En compliment del que disposa l'article 18 de la Llei 30/1984, de 2 d'agost, de Mesures per a la Reforma de la Funció Pública, l'article 20 de la Llei de la Generalitat Valenciana 10/1985, de 31 de juliol, de la Funció Pública Valenciana, l'article 10.6 de la Llei de la Generalitat Valenciana 12/1988, de 30 de desembre, de Pressupostos de la Generalitat Valenciana per a 1989, i l'article 2 del Decret 69/1986, de 2 de juny, del Consell de la Generalitat Valenciana, s'aprova l'Oferta d'Ocupació Pública per a 1989 en els termes que s'estableixen en aquest decret.  
Article segon  
En l?Oferta d'Ocupació Pública s'inclouen les vacants dotades en els Pressupostos de la Generalitat Valenciana per a 1989, la provisió de les quals es realitzarà durant aquest exercici, que figuren com annex de llocs vacants de naturalesa funcionarial o laboral.  
Article tercer  
Podrà reservar-se en cada convocatòria un nombre determinat de les vacants convocades per tal de ser proveïdes pel sistema de promoció interna. Aquests llocs seran coberts, si fa el cas, d'acord amb allò previst al Decret 69/1986, de 2 de juny, del Consell de la Generalitat Valenciana.  
Article quart  
Així mateix, a més dels llocs anunciats en l?Oferta d'Ocupació Pública, podran convocar-se llocs que queden vacants per aplicació de la Llei 53/1984, de 26 de desembre, d'incompatibilitats del personal al servei de les Administracions Públiques, i el Decret 69/1986, de 2 de juny, del Consell de la Generalitat Valenciana i la provisió dels quals resulte imprescindible per al bon funcionament dels serveis.  
Article cinqué  
U. D'acord amb allò que estableix la Llei 13/1982, de 7 d'abril, d'Integració Social dels Minusvàlids, en les proves selectives, incloses les corresponents a la promoció interna, seran admeses les persones amb minusvàlues en igualtat de condicions amb la resta d'aspirants.  
Les convocatòries per a la provisió de lloes de l?Oferta d'Ocupació Pública no establiran exclusions per minusvàlues tret dels casos en què siguen incompatibles amb l?exercici de les tasques o funcions corresponents.  
En les proves selectives s'establiran, per a les persones amb minusvàlues que ho sol·liciten, les adaptacions possibles de temps i mitjans per a la seu realització. En les convocatòries s'indicarà expressament aquesta possibilitat, també s'hi indicarà que els interessats hauran de formular la petició corresponent en la sol·licitud de participació en la convocatòria.   
Dos. En les convocatòries d'ingrés per a personal laboral, incloent-hi les de promoció interna, escaurà d'aplicar-hi allò establert en el número anterior. A més s'establirà una reserva per als qui tinguen la condició legal de persones amb minusvàlua no inferior al 2%, de manera que aquesta reserva permeta d'assolir progressivament el 2% de la plantilla de personal laboral, en relació amb allò previst a la Llei 13/1982, de 7 d'abril. L?opció a llocs reservats haurà de formular-se en la sol·licitud de participació en les convocatòries, la qual cosa haurà de ser indicat expressament en aquestes.  
Tres. Als efectes d'aquest article, correspondrà als òrgans competents de la Conselleria de Treball i Seguretat Social l'acreditació de la condició de persona amb minusvàlua.  
La compatibilitat amb l?exercici de tasques i funcions podrà ser acreditada tant pels òrgans esmentats com per l'Administració Sanitària. En totes les convocatòries es farà indicació expressa de la dita competència.  
Article sisé  
No podrà ser nomenat personal interí, tret per a substitucions, en llocs que no hagen estat anunciats en les convocatòries d'execució de l?Oferta d'Ocupació Pública. No obstant això, podrà ser nomenat personal interí en els casos previstos a l'article quart d'aquest decret i en els previstos al Decret 69/1986, de 2 de juny, del Consell de la Generalitat Valenciana, pel qual s'aprovà el Reglament de selecció de personal i provisió de llocs de treball de la Generalitat Valenciana.  
El personal així nomenat cessarà automàticament en prendre possessió com a personal al servei de la Generalitat Valenciana els aspirants aprovats en la convocatòria respectiva i es procedirà d'ofici a la cancel·lació de la seua inscripció en el Registre de Personal.  
Article seté  
En cap cas caldrà la inscripció prèvia en les Oficines d'Ocupació per a participar en les proves selectives derivades d'aquesta Oferta d'Ocupació Pública.  
Article vuité  
La utilització de l'augment addicional del 10% de les vacants existents, previst a l'article 9, punt 2, de la Llei de la Generalitat Valenciana 10/1985, de 31 de juliol, caldrà esmentar-la expressament en cadascuna de les convocatòries per a la provisió de llocs.  
Article nové  
Les convocatòries objecte d'aquesta Oferta d'Ocupació hauran de ser publicades en el termini màxim de tres mesos des de la publicació del present decret.  
DISPOSICIONS ADDICIONALS  
Primera  
La instrumentació de les proves selectives previstes en la Llei de la Generalitat Valenciana 10/1985, de 31 de juliol, el Decret 69/1986, de 2 de juny, del Consell de la Generalitat Valenciana, i el Conveni Col·lectiu del Personal Laboral al servei de l'Administració Autonòmica per a l?ingrés en l'Administració de la Generalitat Valenciana, es realitzarà d'acord amb allò establert als articles 22 i 43 del Decret 45/1989, de 4 d'abril, del Consell de la Generalitat Valenciana, pel qual és aprovat el Reglament Orgànic i Funcional de la Conselleria d?Administració Pública. Aquestes proves es concretaran en les respectives convocatòries en raó del nombre de vacants i la seua naturalesa.  
Segona  
Els models de sol·licitud per a participar en els procediments d'ingrés i els sistemes d'abonament dels drets d'examen es fixaran per l'Institut Valencià d?Administració Pública en les convocatòries corresponents.  
DISPOSICIO FINAL  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 18 d'abril de 1989.  
El President de la Generalitat,   
JOAN LERMA I BLASCO  
El Conseller d?Administració Pública,   
JOAQUIM AZAGRA ROS  
ANNEX  
Funcionaris. Administració General  
Grup A 41  
Grup B 25  
Grup C 25  
Grup D 295  
Total: 386  
Personal laboral. Grup A  
Periodista 2  
Tec. Sup. de Coord. i Control 1  
Tec. Sup. de Comunicacions 1  
Econometra-analista sèrie temp. 1  
Tec. Sup. de Projec.i Obres 1  
Analista d'Aplicacions 6  
Analista de Sistemes 3  
Tècnic d'Organització 3  
Tècnic de Publicacions 3  
Professor coordinador 3  
Tècnic Superior Arqueologia 3  
Tècnic Superior Etnologia 1  
Arquitecte 3  
Professor d'Educació Física 1  
Psicopedagog / Psicòleg 7  
Altres Tècnics Superiors  
(Cultura, Educació i Ciència) 12  
Professor Nautopesquera 2  
Investigador 5  
Tècnic Superior Laboratori 1  
Metges 6  
Enginyer de Camins 1  
Te c. Sup. Promoció Pública 1  
Te c. Sup. Rehabilitació Arquitec. 5  
Te c. Sup. Construcció 2  
Tec. Sup. Divulgació (COPUT) 1  
Te c. Sup. Hidrogeologia 1  
Te c. Sup. Promoció Privada 2  
Te c. Pro. FPO 2  
Te c. Superior Comissió Urbanisme 2  
Tècnic Planejament Urbanístic 1  
Altres Tècnics COPUT 2  
Tècnic Superior Arbitratge 1  
Promoció Int. Particip. 1  
Tec. Sup. Recursos Humans 2  
Documentalista 1  
Altres Tècnics Sup. (Sanitat) 19  
Total: 109  
Personal laboral. Grup B  
Enginyer Tec. de  
Telecomunicacions 1  
Analista Programador 9  
Eng. Tec. Obres Públiques 10  
Tec. Mitjà Infra. Portuària 1  
Tec. Mitjà Obres 1  
Eng. Tec. Topògraf 1  
Professor Nàutic Pesquera 2  
Tècnic Investigació 2  
Tècnic Manteniment 1  
ATS 9  
Coord. Ext. Teatral 1  
Arquitecte Tècnic 5  
Assistent Social 14  
Eng. Tec. Industrial 2  
Ajud. Arxiu Biblio/Bibliotecari 11  
Fisioterapeuta 8  
Mestre Escola Infantil 6  
Tec. Mitjà Documentalista 2  
Altres Tecnics Mitjans Cultura 7  
Tècnics Mitjans Promoció Cultural 6  
Psicomotricista 2  
Terapeuta ocupacional 1  
Estimulador Precoç 1  
Tec. Mitjà Acc. Social 1  
Tec. Mitjà Integració Laboral 1  
Tècnic Mitjà Cursos 1  
Altres Tècnics Mitjans (Sanitat) 13  
Tècnic Mitjà Protecció Civil 1  
Total: 120  
Personal laboral. Grup C  
Mestre Sala 1  
Ajudant Documentalista 1  
Operador Central 8  
Delineant 8  
Espec. Projec. i Obres 8  
Espec. Mecànic 1  
Espec. laboratori 3  
Auxiliar Operació 5  
Analista Laboratori 3  
Espec. Mitjans Audiovisuals 1  
Educador Escola Infantil 11  
Adjunt Taller 1  
Animador Socio-Cultural 1  
Educador Educació Especial 14  
Especialista Restauració 1  
Fotògraf Arxius 1  
C. Manteniment 1  
Supervisor Serveis 2  
Supervisor Manteniment 3  
Especialista Productivitat 1  
Total: 75  
Personal laboral. Grup D  
Operador Camera de Vídeo 1  
Operador Terminal 7  
Cuiner 12  
Conductor Mecànic 4  
Aux. Manteniment Llanterner 1  
Aux. Manteniment 3  
Monitor Escola Vela 2  
Mecànic frigorista 1  
Agent Forestal 15  
Conductor Personal i càrrega 3  
Encarregat Unitat Operativa 1  
Vigilant Obres Públiques 4  
Laborant 1  
Aux. de Seguretat i Higiene 4  
Governant/Sots-governant 4  
Auxiliar de Clínica/Sanitari 10  
Cuidador 27  
Total: 100  
Personal laboral. Grup E  
Subalterns/Telefonista 166  
Netejador 103  
Ajudant cuina 8  
Ajudant Manteniment/Esportives 15  
Vigilant 19  
Informador preus agraris 3  
Peó agrari 9  
Mariner 2  
Mosso laboratori 3  
Peó 18  
Ajudant Residència/Ajudant Serveis 33  
Total: 379  
Quadre resum  
 Personal Funcionari Total  
 laboral Administració  
 General  
Grup H 644 70 912  
Grup W 199 73 461  
Grup C 75 25 100  
Grup D 050 396 634  
Grup E 379 - 379  
Total 098 796 1.169


Còpia Permalink ELI